sasicodes/solvari-1 huggingface dataset:
கத்தார் முறுகலைத் தீர்த்து வைக்கும் முயற்சியில் பெல்ஜியமும் தற்போது பங்கெடுத்துள்ள நிலையில் அங்கு இடம்பெற்ற வெளியுறவுத்துறை அமைச்சர்களுக்கிடையிலான சந்திப்பில் வைத்தே இவ்வாறு தெரிவிக்கப்பட்டுள்ளமை குறிப்பிடத்தக்கது.
கதை உயிர் பெறுவது நிகழ்ச்சிகளால் அன்று அவற்றைக் கூறும் ஆசிரியன் பயன்படுத்தும் கற்பனைத் திறமும் கூறும் திறமுமே கதைக்கு உயிர் தருகின்றன.
இனி அது வளர்க்கப்பட இயலாது மேலும் வளர்த்துச் சென்றால் பயன் ஒன்றுமில்லை என்று கூறத் தக்க நிலையில் அது முழுவதாக அமைந்திருத்தல் வேண்டும்.
எங்கே ஒரு சொல்லானது கற்பனையைத் தூண்டும் சக்தியோடு காணப்படு கிறதோ எங்கே ஒரு சொல் ஒரு சம்பவத்தை அல்லது படத்தை அப்படியே நினைவிற்குக் கொண்டு வருகிறதோ எங்கே ஒரு சொல் கற்பனைச் சக்திக்கு விருந்தளிக்கிறதோ அங்கே அந்தச் சொல் தோன்றும் இடத்திலே நாம் கவிதையைக் காண்கிறோம்.
பல வருடங்களுக்கு முன்பே பெண் சுகத்திற்காக உடல் தயாராக இருந்தாலும் திருமணம் என்கிற ஒரு சமூக அங்கீகரிப்பிற்காக அவன் காத்திருக்க வேண்டும் என்பது அவனுக்கு சுத்த அபத்தமாகப் பட்டது.
இந்திய பிரதமர் தேர்வில் நரேந்திரமோடி பிரதமராக ஆதரவு தெரிவிக்கும் யோகா குரு பாபா ராம்தேவ் காங்கிரஸ் கட்சி மற்றும் சோனியாராகுலை கடுமையாக சாடியுள்ளார்.
கடைகோடியில் இருந்த மனிதன் முதல் கோடீஸ்வரன் வரை அனைவரும் தன்னார்வலர்களாக மாறி சென்னையை மீட்டெடுப்பதில் முன்னிலை வகித்தார்கள் இது ஒருபுறமிருக்க எள்ளி நகையாடப்பட்ட இஸ்லாமியப் பெண் சுதந்திரத்தின் உண்மை முகத்தை அனைவருக்கும் காட்டினர் எம் இஸ்லாமியப் பெண்கள்.
அடுத்தொரு மழை வந்தால் உயிரும் உடமையும் தொலைப்போமே என பலரும் அலறியடித்துக்கொண்டு சென்னை விட்டு வெளியேறிக்கொண்டிருக்க தன் கணவனுடனும் சகோதரனுடனும் இணைந்து களப்பணியாற்றினார்கள் .
அத்தகைய பெண்களில் சிலரைப் பற்றிய தொகுப்பு தான் இந்த காணொளி வாழ்வின் அர்த்தங்கள் விளங்கத்தெரியாத மனநிலையில் போதிய க்குவமற்ற பருவத்தில் முடிக்கப்படும் திருமணங்கள் யாவுமே இளவயது திருமணங்கள் எனலாம்.
கால வயதென்பது ஆ்ண்டுளின் அடிப்படையில் கணக்கிடப்படுவது மற்றும் மன வயது என்பது குழந்தைகளின் அறிவுதிறன்ஆளுமைகளின் அடிப்படையில் கணக்கிடப்படும்.
அநாதைகளை அவர்கள் திருமண வயது அடையும் வரை அவர்கள் முன்னேற்றம் கருதி சோதித்துக் கொண்டிருங்கள் அவர்கள் மணப் பருவத்தை அடைந்ததும் அவர்கள் தங்கள் சொத்தை நிர்வகிக்கும் ஆற்றல் அறிவை பெற்றுவிட்டதாக நீங்கள் அறிந்தால் அவர்களிடம் அவர்கள் சொத்தை ஒப்படைத்து விடுங்கள் அவர்கள் பெரியவர்களாகி தம் பொருள்களைத் திரும்பப் பெற்று விடுவார்கள் என்று அவர்கள் சொத்தை அவசர அவசரமாகவும் வீண் விரையமாகவும் சாப்பிடாதீர்கள்.
இன்னும் அவ்வநாதைகளின் பொறுப்பேற்றுக் கொண்டவர் செல்வந்தராக இருந்தால் அச்சொத்திலிருந்து ஊதியம் பெறுவதைத் தவிர்த்துக் கொள்ளட்டும் ஆனால் அவர் ஏழையாக இருந்தால் நியாயமான அளவு சாப்பிட்டுக் கொள்ளவும் மேலும் அவர்களுடைய பொருட்களை அவர்களிடம் ஒப்படைக்கும்போது அவர்கள் மீது சாட்சிகளை ஏற்படுத்திக் கொள்ளுங்கள் உண்மையாகக் கணக்கெடுப்பதில் அல்லாஹ்வே போதுமானவன்.
அடுத்து அவா்களின் சொத்துகளை அவா்களிடம் ஒப்படைக்கும் காலம் அவா்கள் பருவ வயதை அடைந்த பின்னர் தங்கள் காரியங்களை தாங்களாகவே நிர்வாகம் செய்து கொள்ளும் ஆற்றல் பெறும் காலம்.
இதனையே திருமணம் புரிவதற்கான வயது என்பது ஓா் ஆணுக்கும் பெண்ணுக்கும் பகுத்துணர்ந்து பார்க்கும் போதுமான அறிவு முதிர்ச்சியும் மனப்பக்குவமும் பெற்றிருக்கும் காலம் தான் என்பதை குர்ஆன் தெளிவு படுத்துகிறது.
பிள்ளைப்பருவம் முடித்து குமரப்பருவம் அதாவது டீன் ஏஜ் தொடங்கும் வயதினை குழந்தைகளின் இரண்டாம் பிறப்பு என்று குறிப்பிடுவோரும் உளவியலில் உண்டு.
இந்த இரண்டாம் பிறப்பில் குழந்தைகளுக்கு நேசத்துடன் கூடிய முறையான வழிகாட்டுதலும் போதிய அரவணைப்பும் தந்து வாழ்க்கையில் எதிர்கொள்ளக் கூடிய பிரச்சினைகளையும் அவற்றிற்குத் தீர்வு காணும் உத்திகளையும் கற்றுக்கொடுக்கும் பொறுப்பு பெற்றோர்களுடையது.
இந்த இடத்தில் நமது மூத்த தலைமுறையினரெல்லாம் பன்னிரண்டு பதிமூன்று வயதுகளில் மணமுடித்து ஏழெட்டு பிள்ளைகளை பெற்று நலமுடன் வாழவில்லையா என்ற கேள்வி எழலாம்.
நமது முந்தைய தலைமுறையினருக்கும் நமது தலைமுறையில் வாழ்பவா்களுக்கும் தான் எவ்வளவு மாறுபட்ட உணவுப் பழக்கம் உடலுழைப்பு வாழ்க்கை முறைகள் காணப்படுகின்றன.
எட்டாம் வகுப்பு படித்த தாத்தா கிராம நிா்வாக அலுவலகத்தில் பணிரிவதும் பட்டப்படிப்பு முடித்த பேரன் வேலையின்றி திரிவதுமே நல்லதொரு உதாரணம் தான்.
பள்ளியில் மதிப்பெண் தவிர வேறெதுவுமே அறியாத இப்பிள்ளைகளுக்கு திடீரென திருமணம் எனும் மிகப்பெரும் பொறுப்பைச் சுமத்துவது எப்படி நியாயமாகும்?
பெற்றோர்களின் பாரம் குறைந்து விடவேண்டும் தினமும் வயிற்றில் நெருப்பைக் கட்டிக்கொண்டிருப்பதை போல இருக்கிறது என்பதற்காகவும் நல்ல சம்பந்தம் தேடி வருகிறது நம் பிள்ளைக்கு நல்ல வாழ்க்கையை ஏற்படுத்தித் தர வேண்டும் எனும் அவசரத்தால் பெரும்பாலும் இளவயது திருமணங்கள் நடந்தேறி வருகின்றன.
மனைவி என்ற ஸ்தானத்திலிருந்து அவள் ஆற்ற வேண்டிய பணிகளும் கடமைகளும் ஏராளம் நமது குடும்பம் கணவா் பிள்ளைகள் கணவரைப் பெற்றவா்கள் என்று அனைவரையும் கவனித்துக்கொள்வதும் அன்பு செலுத்தி பணிவிடைகள் புாிவதும் ஒரு இல்லத்தரசியின் பொறுப்பல்லவா?
கொஞ்சம் கற்பனை செய்து பாருங்கள் ஒரு சந்தர்ப்பத்தில் கணவன் உடல்நலக்குறைவினாலோ அல்லது வேறு சில காரணங்களாலோ உழைத்துதர முடியாத நிலைக்கு தள்ளப்படால் இச்சிறு பெண்ணின் நிலை என்ன?
அதிக பட்சம் அவள் பெற்றெடுத்த பிள்ளைகளின் வாழ்வாதராங்களைப் பேணிட அவளுக்கு ஒரளவுக்கேணும் கல்வி அல்லது கைத்தொழில் தேவைப்படுமல்லவா?
குடும்பத்தில் ஏற்படும் பிரச்சினைகளை லாவமாக இல்லாவிட்டாலும் அதற்கான மூலகாரணத்தையும் தீர்வுகளையும் புரிந்து கொள்ளும் பக்குவமாவது அவர்களுக்கு உள்ளதா என்பதைப் பெற்றோராகிய நாம் நன்கு அறிவோம்.
வீட்டுப் பிரச்சினைகளை யாரிடம் கொண்டு செல்வதுயாரிடம் கூறக்கூடாது என்பது கூட இக்காலத்துப் பிள்ளைகளுக்குத் தெரிவதில்லை என்பதே உண்மை.
பள்ளிக்கூடம் செல்லும் வரை சிறு பிள்ளையை போல பாவிக்கப்பட்டவள் அடுத்தாண்டில் ஒரு குடும்பதலைவியாகிறாள் எனில் அப்பெண்ணுக்குத் தனது பிரச்சினைகளை எதிர்க்கொண்டு சமாளிக்கும் திறனும் மார்க்க அறிவுடன் கண்ணியமும் ஒழுக்கமும் கற்பித்து உறவுகளைப் பேணி அனுசரித்து போகவும் தமது குடும்பத்தை எந்நிலையிலும் தூக்கி நிறுத்தும் திறனும் வழங்கப்படவேண்டியது பெற்றவா்களின் தலையாய கடமையே.
எனினும் அந்த வாழ்க்கையை நல்ல முறையில் கொண்டு செல்வதற்குக் குறைந்த பட்ச கல்வியறிவும் கைத்தொழிலும் மன ஆளுமைகளும் அவசியமென்பது மறுக்க முடியாத ஒன்று.
முதிர்வு அடையாத மனநிலையில் மணமுடிததுக்கொடுப்பதால் பிள்ளைகள் எதிர்கொள்ளும் வாழ்வியல் பிரச்சினை கருத்தில் கொள்ளுதல் அவசியம்.
சில இடங்களில் மணமுடித்து கொடுத்த மகள்களை தாய் வீட்டிலே தங்க வைத்து அவள் பெற்றெடுத்த பிள்ளைகளையும் பேணி வளர்க்கும் பெற்றோர்களைக் கூட எதார்த்தமாக காண முடிகிறது.
என்ற தலைப்பில் இஸ்லாமியப் பெண்மணியும் டீக்கடை பேஸ்புக் குழுமமும் நடத்திய கட்டுரைப்போட்டியில் முதல் இடம் பெற்ற சகோதரர் ஆபிதீன் அவர்களின் கட்டுரை இது.
அதே வேளையில் இந்த மார்க்கத்தை சரியாக புரிந்து கொள்ளாதவர்கள் வேண்டுமென்றே புனித இஸ்லாத்தைப்பற்றியும் அதன் உண்மைகளைப்பற்றியும் திரித்தும் சிதைத்தும் கூறிக்கொண்டும் இஸ்லாத்திற்கு இல்லாத முகங்களையும் நிறங்களையும் இருப்பதாகக் கூறிக்கொண்டும் அதன் புனிதத்தை குறைப்பதற்கான முயற்சியில் தொடர்ந்து ஈடுபட்டு வருகின்றனர்.
ஓரிரு நூற்றாண்டுகளாக இஸ்லாத்தை நோக்கி திட்டமிட்டு எறியப்படும் அம்புகளை எதிர்கொள்ளும் விவேகத்தையும் இஸ்லாமியர்கள் இழந்து வருவதும் கசப்பான உண்மை.
திருக்குர்ஆன் அழுத்திச் சொன்ன ஆக்கப்பூர்வமான கல்வியை அலட்சியப்படுத்திய காரணத்தினால் வீறுகொண்டு நிற்கவேண்டிய நாம் வீரியம் இழந்து நிற்கிறோம்.. உலகில் உள்ள எந்த சமூகமும் இஸ்லாம் மார்க்கம் கல்வியின் முக்கியத்துவத்தை வலியுறுத்துவது போன்று வலியுறுத்தியது கிடையாது.
ஆண்களுக்கே கல்வி இல்லாதிருந்த நிலையில் அன்று வெறும் போகப்பொருளாகக் கருதப்பட்ட பெண்களுக்குக்கும் கல்வியை கட்டாயமாக்கியது இஸ்லாம்.
மேலும் நபிஸல் அவர்கள் யார் கல்வியின் பாதையை தேடிச்செல்கிறார்களோ அவர்களுக்கு அல்லாஹ் சொர்க்கத்தின் பாதையை லேசாக்குகிறான் என்றார்கள் நூல் முஸ்லிம் நான் உறங்கிக் கொண்டிருந்த வேளையில் எனது கனவில ஒரு பால்கோப்பை என்னிடம் கொண்டுவரப்பட்டது .உடனே நான் அதிலிருந்த பாலை தாகம் தீருமளவு குடித்துவிட்டேன்.
கல்வி கற்பது என்பது அனைத்து முஸ்லீம்கள் மீதும் கடமையாகும் என நபிஸல் அறிவிப்பதாக அனஸ்ரலி கூறியதை நூல் பைஹகியில் காணமுடிகிறது.
ஆனால் தொடர்ந்து வந்த தலைமுறையினர் கடந்த நானூறு ஆண்டுகளாக கல்வியில் அலட்சியம் காட்டியதனால் இஸ்லாமியர்களின் இன்றைய அவலநிலையை நமக்கு நாமே விளக்க தேவையில்லை.
உலகக்கல்வியிலிருந்து முற்றிலுமாக ஒதுங்கி நின்ற சமுதாயம் கடந்த நூற்றாண்டுகளில் நவீன கல்விச் சாலைகளில் எப்படி நடக்க ஆரம்பித்தது என்பதை புரிந்து கொள்வது அவசியம்.
அன்றைய காலங்களில் அரசாங்கம் கல்விக்கூடங்கள் பல தொடங்கி அதில் பல்வேறு சமுதாயத்தினர் கல்வி கற்று வந்தாலும் முஸ்லீம் சமுதாயத்தினர் மட்டும் நவீன கல்வியை ஏற்றுக்கொள்ள மிகப்பெரிய கருத்துப்போராட்டம் நடத்தி வந்தனர்.
நாளடைவில் தங்களின் சொந்த முயற்சியிலும் அரசின் உதவியாலும் முஸ்லீம்கள் தாங்களாகவே நடத்தும் ஒரு சில கல்வி நிறுவனங்களை தொடங்க முன் வந்தனர்.
அன்றைய ஆங்கிலேய ஆட்சியில் பெரிதும் அதிருப்தியடைந்த முஸ்லீம்களின் அதிருப்தியை குறைப்பதற்காக கிழக்கிந்திய நிறுவனத்தை சேர்ந்தவர்கள் சென்னை செயின்ட் ஜார்ஜ் கோட்டையில் அரபிக் மதரஸா ஒன்றை தொடங்கினர்.
அன்றைய காலகட்ட இஸ்லாமிய சமுதாய ஆர்வலர்கள் முஸ்லிம்களின் கல்வி பின்னடைவை கண்டு முஸ்லீம்களின் கல்விநிலையை அதிகரிக்க வேண்டும் என்ற முயற்சியில் இறங்கினர்.
அதன் பயனாக கட்டாய தொடக்க நிலை பள்ளித்திட்டத்தில் புர்கா வசதியுடன் முஸ்லீம் மாணவிகளையும் சேர்த்துக்கொள்ள வேண்டும் என அரசிடம் தொடர்ந்து முறையிட்டது.
இன்றைய சென்னை எத்திராஜ் கல்லூரி அன்று முஸ்லீம்களுக்காக துவங்கப்பட்டு பிறகு பிடுங்கப்பட்டதையும் தெரிந்து கொள்ள வேண்டும்.
இந்த சம்பவத்திற்கு பிறகு அரசை நம்பியிருந்த இஸ்லாமிய கல்வி ஆர்வலர்கள் மத்தியில் ஒரு விழிப்புணர்வு ஏற்பட்டு சுயமாக எழுந்து நிற்க தலைப்பட்டனர்.
பல தொழில் நுணுக்க பயிற்ச்சி நிலையங்கள் அரபிக்கல்லூரிகள் போன்று அதிகமான உயர்நிலைக் கல்வி நிறுவனங்களும் முஸ்லீம்களால் நடத்தப்படுகின்றன.
இவைகளில் கீழக்கரை தாசிம் பீவி அப்துல் காதர் கல்லூரி திருவாரூர் ராபியம்மாள் அகமது மைதீன் கல்லூரி திருச்சி ஜமால் முகமது கல்லூரி ஐமான் கல்லூரி சென்னை ஜஸ்டிஸ் பஷீர் அகமது கல்லூரி போன்ற கல்லூரிகள் பெண்கள் கல்லூரிகளாக செயல்பட்டு வருகிறது.
ஆக தமிழக முஸ்லீம்கள் துவங்கிய பள்ளிகள் கல்லூரிகள் நமது மாணவர்கள் படிப்பதற்கு போதுமான எண்ணிக்கையில் இல்லாவிட்டாலும் தேவையான அளவு தொடங்கப்பட்டுள்ளது.
எவர் தனது இளமையில் கல்வியைத் தேடுவதிலும் வணக்க வழிபாட்டிலும் வளர்ந்து பெரியவராகிறாரோ அவருக்கு நாற்பது ஸித்தீக்கீன்களின் நன்மை கிடைக்கும்.
நபிமொழி இஸ்லாமியர்கள் நடத்தும் கல்லூரிகள் அதிக எண்ணிக்கையில் துவங்கப்பட்டாலும் அந்தந்த கல்லூரிகளில் படிக்கும் முஸ்லீம் மாணவர்களின் எண்ணிக்கை என்ன என்பது அதிர்ச்சியான தகவல்.
இந்திய அரசால் நடத்தப்படும் அபுல் கலாம் ஆசாத் கல்வி அறக்கட்டளை சிறுபான்மை கல்வி நிறுவனங்களின் மேம்பாட்டிற்காக நடத்தப்படுகிறது.
கல்வியின் தேவை மற்றும் அவசரம் குறித்து கல்வியறிவு குறைந்த பெற்றோர்கள்கூட .ஆர்வத்துடன் ஆலேசித்துக் கொள்வது நம் கண்கூட கண்டு மகிழ முடிகிறது.
கல்வி ஞானத்தின் மூலமாக யார் நேர் வழியின் பக்கம் அழைக்கின்றாரோ அவருக்கு அந்நேர்வழியை பின்பற்றக்கூடியவர்களின் நற்கூலிகளைப்போன்று கிடைக்கும்.
அத்தனை இயக்கங்களும் இஸ்லாமிய அடிப்படை கொள்கைகளைத் தவிர மற்ற பல்வேறு கருத்துகளில் ஒன்றோடு ஒன்று முரண்பட்டு நிற்பதும் நமக்கு தெரியும்.
மற்ற நாடுகளில் வாழும் தமிழர்களை காட்டிலும் வளைகுடா நாடுகளில் வாழும் நம்மவர்களுக்கு இந்த விழிப்புணர்வு தீ சுவாலையாக சுடர் விட்டு எரிந்து கொண்டிருக்கிறது.
காரணம் ஒரு முஸ்லீம் நாட்டில் முஸ்லீம் அல்லாதவர்களுக்கு கீழ் முஸ்லீம்கள் பலர் கொத்தடிமைகளாக இளமையை இழந்து கொண்டிருக்ககூடிய அவலத்தை அனுபவிப்பதால் தான்.
தாங்கள் இழந்த கல்வி வாய்ப்பை தனது சந்ததிகளாவது பெற்று சிறக்கட்டுமே என்ற வெறியில் இஸ்லாமியர்களின் கல்வி வளர்ச்சிக்காக தனது குறைந்த சம்பளத்தில் சிறிய தொகையையினை தமிழகத்தில் உள்ள இஸ்லாமிய அமைப்புகளுக்குத் தானமாகத் தருவதன் மூலமாகவோ அல்லது தன்னிச்சையாக செலவிடுவதன் மூலமாகவோ தனது கடமையை நிறைவேற்றிக்கொண்ட ஆத்ம திருப்தி அடைந்து வருகின்றனர்.
இன்று கல்வியின் அடிப்படையில் சமுதாய மாற்றத்திற்காக செலவழிக்கப்படும் மனித ஆற்றல்களுக்கும் பொருளாதார செலவுகளுக்கும் சரியான தீர்வு கிடைக்குமா?
கடந்த சில வருடங்களாக எந்த ஒரு அமைப்பையும் சாராது அதே வேளையில் அனைத்து அமைப்புகளுடன் ஐக்கியமாகி தமிழக மாணவர்களிடையே குறிப்பாக இஸ்லாமிய மாணவர்களுக்கு உயர்கல்வி வழிகாட்டும் நிகழ்ச்சி மற்றும் கல்வி விழிப்புணர்வு நிகழ்ச்சிகள் நடத்தி வருபவன் நான்.
எனது கல்வி பயணத்தில் நான் கண்ட தமிழக இஸ்லாமிய மக்களிடையே கல்வி விழிப்புணர்வு சார்ந்த அனுபவ ஆதங்கங்களை இங்கு பதிவு செய்ய விரும்புகிறேன்.
தமிழக அனைத்து இஸ்லாமிய அமைப்புகளும் கல்வி நிலைய நிறுவனங்களும் வெளிநாட்டு மற்றும் உள்நாட்டு கல்வி ஆர்வ தனவந்தர்களும் கல்வி விழிப்புணர்வு செயல்பாட்டில் தங்களை முடிந்தளவு பிணைத்துக்கொண்டு வருவது மிகப்பெரிய மாற்றமே.
ஆனாலும் சாதகமான சூழலுக்கிடையே பாதக விளைவுகளை உண்டுபண்ணும் சில தடுமாற்றங்ளை முடிந்தவரை தவிர்ப்பதன் மூலம் நமது இலக்கினை அடையும் தூரத்தைக் குறைத்துக்கொள்ள முடியும்.அந்த வகையான தடுமாற்றங்களில் சில இறைவணக்கத்தில் ஈடுபட்டிருக்கும் ஆயிரம் வணக்கசாலிகளை விட சைத்தானுக்கு நுட்பறிவாய்ந்த ஒரு அறிஞர் மிகவும் கடினமானவர்.
நபி மொழி திர்மிதி யானை தன் பலம் அறியாது என்று சொல்லுவார்கள்மிகப்பெரும் பலம் கொண்ட யானையை மிகச்சிறிய சங்கிலியால் கட்டி கட்டுப்பாட்டில் வைத்திருப்பதை நாம் நடைமுறையில் காண்கிறோம்.
ஆற்றல்மிகு இஸ்லாமிய அறிஞர்களை அடுத்தவர்கள் அங்கீகரிப்பது ஒருபுறம் இருக்கட்டும் இன்றைய தினத்தில் தமிழகத்தின் பல்வேறு பல்கலைகழகங்களிலும் ஒருசில கல்லூரிகளிலும் தங்களின் அற்புமான ஆராய்சிகள் மூலம் உலக ஆராய்சியாளர்களை திரும்பிப் பார்க்கவைத்துக் கொண்டிருக்கிறார்கள் பல தமிழக முஸ்லீம் விஞ்ஞானிகள் என்பது நம்மில் எத்தனை பேருக்குத் தெரியும்.
சுல்தான்அஹமது இஸ்மாயில்சென்னை புதுக்கல்லூரி பாசுமதி அரிசி மூலம் இந்தியாவின் அன்னிய செலவானியை உயர்த்திய அரிசி விஞ்ஞானி பத்மஸ்ரீ சித்தீக் இளையான்குடி புற்றுநோய் ஆராய்சியில் திருப்புமுனை கண்ட அக்பாஷா பாரதிதாசன் பல்கலைக்கழகம்திருச்சி நுண்ணுயிரி ஆராய்சியில் புதுமைபடைத்த தாஜூதீன பாரதிதாசன் பல்கலைக்கழகம்திருச்சி ஆழ்கடல் மீன்களில் அற்புதங்களை அள்ளித்தரும் அஜ்மல்கான்அண்ணாமலை பல்கலைக்கழகம் சதுப்பு நில ஆராய்சியில் ஆச்சரியங்கள் படைத்த அப்துல் ரகுமான் பூண்டி புஸ்பம் கல்லூரி தஞ்சாவூர் பாக்டீரியாக்களில் மரபணுமாற்றத்தை கண்டறிந்த ஹூசைன் முனைவர் மதுரை காமராஜர் பல்கலைகழகம் மாசுக்கட்டுப்பாட்டு ஆராய்சியில் புதுமை செய்த அப்பாஸி பாண்டிச்சேரி பல்கலைகழகம் மீன் இன ஆராய்சியில் புது வகை மருத்துவங்கள் கண்டறிந்த முகமது அனீபா புனித சேவியர் கல்லூரி பாளையங்கோட்டை உள்ளிட்ட இன்னும் பல்வேறு அறிவியல் விஞ்ஞானிகளும் பல பொருளாதார நிபுணர்களும் இலக்கிய அறிஞர்களும் வெளிச்சத்திற்கு வராமலேயே உள்ளனர்.
சிறிய செயலுக்காக பெரிய அளவில் விளம்பரப் படுத்தும் நம்மவர்கள் பெரிய அளவில் கல்விச் சாதனைகள் புரிந்து கொண்டிருக்கும் இவர்களை குறைந்தது தமிழக முஸ்லீம் சமுதாயத்திற்குக்கூட அறிமுகப்படுத்தி ஆவணப்படுத்தவில்லையே என்பதும் மிகப்பெரிய ஆதங்கமாக உள்ளது.
சமகாலத்தில்நம்மிடையேயும் ஆற்றல்மிகு அறிவியல் அறிஞர்கள் உள்ளார்கள் அவர்களும் சாதித்துக்கொண்டிருக்கிறார்கள் என்ற உண்மை நம்மவர்களுக்கும் தெரியவேண்டும்.
யானைக்கு கட்டபட்ட சங்கிலி போன்று நமது சமுதாயத்தின் மீதும் சுற்றப்பட்டிருக்கும் கல்வியற்ற சங்கிலியும் தகர்ந்து போக வாய்ப்புள்ளது.
பெரும்பாலான ஊர்களில் நடைபெறும் கல்வி விழிப்புணர்வு நிகழ்ச்சிகளை ஒரு இஸ்லாமிய அமைப்பு நடத்தும்பொழுது அந்த ஊரில் உள்ள மற்ற இஸ்லாமிய அமைப்புகள் அதை வரவேற்காவிட்டாலும் அங்கு மாணவர்களின் வருகையை தவிர்ப்பதில் ஆர்வம் காட்டுகின்றனர்.
காரணம் கல்வி விழிப்புணர்வு என்ற பெயரில் அமைப்புகளின் தனித்துவத்தையும் அந்தந்த இயக்கங்களின் விளம்பரத்தையும் பிரதிபலிக்கவே முயற்சிக்கின்றனர்.
அத்துடன் கல்விஉதவி செய்யும் ஒவ்வொரு அமைப்புகளும் அந்தந்த மாணவர்களிடம் தங்களின் இயக்கம் சார்ந்த கொள்கைகளை வலியுறுத்துவது மட்டுமல்லாமல் மற்ற அமைப்புகளோடு இருக்கும் ஆர்வத்தை பிரித்தெடுப்பதில் ஆர்வம் காட்டுகின்ற சூழலும் ஆங்காங்கே நடக்கிறது.
இதே நிலை நீடிக்கும் பட்சத்தில் படித்து முடித்து தனது கல்வி அறிவால் சமுதாயத்தை மேம்படுத்த இருக்கும் மாணவர்களின் மனநிலை நமது சமுதாயத்திற்குள்ளே இருக்கும் பிரிவுகளை இன்னும் வலுப்படுத்த வாய்ப்பிருக்கிறது.
கல்வியின் மூலம் பிற அறிஞர்களுக்கு நிகராகிவிட வேண்டும் என்பதற்காக அல்லது அறிவீனர்களின் வாதம் புரிவதற்காக அல்லது அதன் மூலம் மக்களின் உள்ளங்களைத் தன் பக்கம் திருப்புவதற்காக ஒருவர் கல்வியை நாடினால் அவரை அல்லாஹ் நரகில் புகுத்துவான் .
நபிமொழிதிர்மிதி கல்விக்காக தமிழக அளவில் ஒவ்ஒரு வருடமும் தனவந்தர்களால் செலவு செய்யப்படும் பணத்தின் மதிப்பு பல நூறு கோடிகளை தாண்டுகிறது என்கிறது புள்ளி விபரம்.
முறைப்படுத்தப்படாத கல்வி உதவித்தொகையால் மாணவர்களுக்கு வழங்கப்பட்டு வரும் பெரும்பாலான பணம் கல்விக்காக அல்லாமல் பலநூறு மாணவர்களின் பாக்கெட் மணியாக கரைந்து போகிறது என்பதும் நடைமுறை உண்மை.
தமிழகத்தில் கல்வி விழிப்புணர்வு பேசும் எந்த ஒரு சமுதாய இயக்கங்களும் தங்கள் பங்கிற்கு ஓரிரு உயர்கல்வி நிலையங்களையாவது உருவாக்குவது பற்றி இது வரை சிந்திக்கவும் இல்லை.
கல்வி ஆர்வலர்களும் சமுதாய அமைப்புகளும் அரசு மற்றும் சிறுபான்மை பிரிவுகளும் வெளிநாட்டு வாழ் தனவந்தர்களும் கல்விக்காக ஏழை மாணவர்களுக்கு உதவி செய்ய அதிக அளவு ஆர்வம் காட்டும் காலகட்டம் இது.
ஒவ்வொரு ஊரிலும் ஒரு சிறு எண்ணிக்கையில் பெற்றோர்களும் மாணவர்களும் கல்வி உதவி தொகையை பல இடங்களில் பெறுவதில் படிப்பதை காட்டிலும் மிகுந்த ஆர்வம் காட்டி வருவது ஒரு கசப்பான உண்மை.
இதனை படிக்கும் மாணவர்கள் தானே போகட்டும் என்று ஜீரணித்துக்கொண்டாலும் இந்த மனநிலையில் உள்ள மாணவர்கள் மூன்று ஐந்து ஆண்டுகளுக்குப் பிறகு தங்கள் பட்டப்படிப்பையும் சரியாக முடிக்காமல் வெளியேருகின்றனர் என்பதைத் தான் ஜீரணிக்க முடியவில்லை.
தந்தை தன் மக்களுக்கு அளிக்கும் அன்பளிப்புகளில் மிகச்சிறந்தது அவர்களுக்கு அளித்திடும் நல்ல கல்வியும் நல்லொழுக்கப் பயிற்சியுமேயாகும்.
நபி மொழி ஓவ்வொரு வருடமும் பெரும்பாலான ஊர்களில் கல்வி சார்ந்த விழிப்புணர்வு ஏற்பாடுகள் தொடர்ந்து நடைபெற்று வந்தாலும் நம்மிடம் உண்டான இந்த விழிப்புணர்வு நமது கல்விச் சரிவை சரிகட்டும் அளவிற்கு இன்னும் வளரவில்லை என்பது தான் இன்றைய நிலை.
இருந்தாலும் ஓவ்வொரு இஸ்லாமிய இயக்கங்களும அமைப்புகளும் அறக்கட்டளைகளும் வெளிநாட்டு கல்வி ஆர்வலர்களும் தனித்தனி பாதைகளில் சென்றாலும் அவரவர்கள் கல்விப் பணிகளை தடுமாற்றமில்லாமல் செய்வதற்கு தங்களின் சுயவிளம்பரம் தவிர்த்து வீரியம் மிக்க கல்வி விழிப்புணர்வு செயல்பாடுகளை தொடரலாம்.
கல்வி உதவி செய்யும் ஒவ்வொரு அமைப்புகளும் மாணவர்களுடைய முழு படிப்பு செலவையும் ஏற்கும் பொழுது ஒரே மாணவர் பலரிடம் கேட்கும் வாய்ப்பு குறைகிறது.
தமிழக அளவில் உள்ள பல்கலைக் கழகங்களிலும் பல்வேறு கல்லூரிகளிலும் அனுபவமிக்க பேராசிரியர்களும் ஆற்றல் மிகுந்த விஞ்ஞானிகளும் வெளி உலகத்தின் கவனத்திற்கு வராமல் அமைதியாக அதே வேளையில் சமுதாய பணி செய்ய சரியான தொடர்பு கிடைக்காமல் ஒரு பெரிய அறிவுஜீவ கூட்டங்களே மறைந்திருக்கிறது.
குறைந்த பொருளாதார வசதி இருந்தாலும் குறிப்பிட்ட எண்ணிக்கையில் சிலர் ஒன்று சேர்ந்து பொருளாதாரத்தை உருவாக்கி கல்வி நிலையங்களை புதிதாக உருவாக்குவதற்கு உகந்த காலகட்டம் இது.
காரணம் அடுத்த ஒரு சில ஆண்டுகளில் இந்திய அளவில் பல ஆயிரக்கணக்கான புதிய உயர்கல்வி நிறுவனங்களை உருவாக்கும் முயற்சியில் இந்திய அரசு உள்ளது.
இன்று உயர்கல்வியில் காட்டும் ஓரளவு ஆர்வத்தை பல்வேறு துறைகள் சார்பாக நடத்தப்படும் போட்டித் தேர்வுகளில் கலந்து கொண்டு வெற்றி பெறுவதிலும் காட்ட வேண்டும்.
போட்டித் தேர்வுகளுக்கு மாணவர்களை தயார்படுத்தும் முயற்சிகளில் இஸ்லாமிய கல்வி நிறுவனங்களும் பல்வேறு இஸ்லாமிய அமைப்புகளும் போட்டி போட வேண்டும்.
அரசுப்பணிகளில் பணியாற்றி ஓய்வு பெற்ற சமுதாய ஆர்வலர்களை ஒன்றினைப்பதன் மூலம் சமுதாயக் கல்விப்பாதையில் பெரிய தாக்கத்தை ஏற்படுத்தமுடியும்.
இங்கு மார்க்க விசயங்களோடு கல்வி விசயங்களையும் பேச அனைத்து பள்ளிகளிலும் அனுமதித்தால் அது சமுதாய மறுமலர்சிக்கு நிச்சயம் வழிதரும்.
இது போன்று ஒருசில முயற்சிகளில் இந்த சமுதாயம் தன்னை முழுமையாக ஈடுபடுத்திக் கொள்ளும்பொழுது தான் நிச்சயமாக இந்த விழிப்புணர்வு பலன் உள்ளதாக இருக்கும்.
சமீபத்தில் சினிமா கயவர்களால் சித்தரிக்கப்பட்ட இஸ்லாமியர்களுக்கு எதிரான துப்பாக்கி சத்தம் வெளியேறுவதற்கு முன்பாகவே அதன் தோட்டாக்கள் பிடுங்கப்பட்டது நமக்கு தெரியும்.
என்ற நபிமொழியின் அடிப்படையில் இறைவனின் அருட்பெரும் கொடையான கல்வியை நமது சமுதாயம் பெற்று நம்மையும் நம்முடைய சமுதாயத்தையும் உலகாளச் செய்யும் தகுதியை வளர்ப்பதற்கு கல்வி எனும் இந்த ஒன்றுக்காக வேண்டியாவது நாம் ஒன்றிணைய வேண்டும் என்று ஒவ்வொருவரும் இறைவனிடம் பிரார்த்தித்துக் கொள்வோம்.
உண்மையான மனநிலையில் சரியான இலக்கோடு ஆக்கப்பூர்வமான வழியில் உயர் கல்விக்கான தேடலில் தமிழக இஸ்லாமிய சமுதாயம் இன்னும் வெகு தூரம் பயணிக்க வேண்டி இருக்கிறது.
கல்லூரி விடுமுறை நாட்களில் தமிழகத்தின் பல்வேறு இஸ்லாமிய பகுதிகளில் உள்ள பள்ளி கல்லூரிகளில் உயர்கல்வி வழிகாட்டு நிகழ்ச்சிகள் தன்நம்பிக்கை மேம்பாட்டு பயிற்சிகள் குறித்த சிறப்பு நிகழ்சிகளை நடத்தி வருகிறார்.
கல்வியின் நம் பின்தங்கிய நிலையும் மீட்டெடுக்கும் வழிமுறைகளும் முதல்பரிசு பெற்ற கட்டுரை ஆபிதீன் திருமணமென்னும் வாழ்க்கை ஒப்பந்தத்துடன் வாழ்விலே சங்கமிக்கும் ஓர் ஆணும் பெண்ணும் பரஸ்பரம் நேசித்து.. இன்பங்களைப் பகிர்ந்து.. துன்பங்களில் பங்கெடுத்து.. துயரங்களில் தோள் கொடுத்து ஓருயிர் ஈருடலாய் ஒருமித்து வாழ்வதே இனிய இல்வாழ்க்கையாகும்.
இரத்த பந்தமில்லா ஓர் அந்நியம்.. திருமண பந்தத்தின் மூலம் அந்நியோன்யமாகி மற்றெல்லா உறவுகளையும் நட்புகளையும்விட நெருக்கமாகி அந்தரங்க உணர்வுகள் வரை ஊடுருவி இரண்டறக் கலந்துவிடும் கணவன்மனைவி உறவுதான் சந்தோஷமான குடும்ப சூழ்நிலையின் அஸ்திவாரமாக உள்ளது.
ஆனால் அந்த அஸ்திவாரமே ஆட்டம் கண்டுவிடுமானால் அன்பும் மன அமைதியும் நிலவும் வாழ்க்கை என்பது கேள்விக்குறியே இன்று எத்தனையோ தம்பதியினரைப் பார்க்கிறோம்.
பெற்றோர்களால் தேர்ந்தெடுக்கப்பட்டு கணவன் மனைவியின் முழு சம்மதத்துடன் நடந்த திருமணமாக இருந்தாலும் சரி திருமணத்திற்கு முன்பே இருவரும் தங்களின் சொந்த விருப்பத்தின்படி முடிவுசெய்து தாங்களே விரும்பி ஏற்றுக்கொண்ட திருமண வாழ்க்கையாக இருந்தாலும்கூட ஆசை அறுபது நாள் மோகம் முப்பது நாள் என்பதுபோல் வெகு விரைவிலேயே பிரிந்துவிடுமளவு மனக்கசப்பு ஏற்பட்டு தவிப்பதைப் பார்க்கிறோம்.
ஒவ்வொரு தம்பதிகளுக்கு மத்தியிலும் காரணங்கள் வித்தியாசப்பட்டாலும் குழந்தைகள் பெற்று வாழ்வின் சில கட்டங்களை ஒன்றாக கைக்கோர்த்து தாண்டியவர்கள்கூட அவர்களுக்கிடையே சரியான புரிந்துணர்வு இல்லாமையினாலும் உப்பு சப்பில்லாத விஷயங்களுக்கெல்லாம் சகிப்புத்தன்மை இழந்துவிடுவதாலும் நீயா..?
என எதிரும் புதிருமாக பிளவுபட்டு தங்களின் குழந்தைகளின் எதிர்கால வாழ்வைக்கூட பொருட்படுத்தாமல் பிரிந்துவிட எண்ணும் அவலங்கள் நடந்துக் கொண்டிருக்கின்றன.
அதே சமயம் கணவன்மனைவி இருவரில் யாராவது ஒருவர் அடிப்படையிலேயே மோசமான குணாதிசயங்கள்நடத்தைகள் கொண்டவராக இருந்து அதனால் பாதிக்கப்படும் மற்றவர் வாழ்நாள் முழுதும் அதை சகித்தே ஆகவேண்டும் என்பது போன்ற நிர்ப்பந்தங்கள் யாருக்கும் கிடையாது.
குறிப்பாக இஸ்லாத்தைப் பொருத்தவரை பாதிக்கப்படுவது ஒரு பெண்ணாக இருந்தாலும் அந்தப் பெண் பிடிக்காத தன் கணவனிடமிருந்து பிரிந்துவிட விவாக விலக்கு செய்யலாம் என பெண்ணுக்கும் விவாகரத்தில் சம உரிமை அளித்துள்ளது.
மனிதன் தன் வாழ்வில் சந்திக்கும் ஒவ்வொரு பிரச்சனைகளுக்கும் அதற்குரிய மிகச் சரியான தீர்வைச் சொல்லும் மார்க்கம் இறைவன் வகுத்த இஸ்லாம் மார்க்கம் மட்டுமே அதனால்தான் நம் நாட்டு விவாகரத்து சட்டம்கூட இஸ்லாமிய விவாகரத்து சட்டத்தின் பக்கம் முகம் திருப்பி அதை சரி காணும் நிலைக்கு வந்துள்ளது.
நம் நாட்டின் மிகக் கடினமான விவாகரத்து சட்டமுறை தான் கணவன் மனைவிக்கிடையிலான பிரச்சனைகளில் பல கொடுமைகளும் உயிரழப்புகளும்கூட நடக்க காரணமாக இருக்கிறது.
தன் வாழ்க்கைத் துணையோடு சேர்ந்து வாழ இயலவே இயலாது என்று எப்போது ஒருவர் உறுதியாக நினைக்கிறாரோ அப்போதே வாழப் பிடிக்காத தன் முடிவைத் தெரியப்படுத்தி பிரிந்துவிட அந்தச் சட்டம் இடமளிப்பதில்லை.
இதனால் கோர்ட்டுக்கு சென்று தீர்ப்பை எதிர்ப்பார்க்கும் பெண்கள் பல வருடங்கள் காத்துக் கிடப்பது மட்டுமின்றி தன் பக்க சாதகமாக தீர்ப்பு வரவேண்டி.. ஏற்கத்தக்க காரணங்களை சொன்னால்தான் தான் எதிர்ப்பார்க்கும் தீர்ப்பு கிடைக்கும் என்பதற்காக.. உண்மையிலேயே ஆண்மையுள்ள கணவனாக இருந்தாலும் தனக்குப் பிடிக்காத அந்த கணவன் மீது ஆண்மையற்றவன் பொம்பளைப் பொறுக்கி போன்ற இல்லாத பழிகளைப் போட்டு விவாகரத்தைக் கேட்கவேண்டிய நிலைக்கு தள்ளப்படுகிறாள்.
அதேபோல் ஒரு ஆணும் தன் மனைவியை பிரிவதற்காக அவள் ஒழுக்கமானவளாக இருந்தாலும் அவளை நடத்தைக் கெட்டவளாக சித்தரித்து கோர்ட்டில் முறையிடுகிறான்.
சரியில்லாத தன் கணவனை நினைத்த மாத்திரத்தில் பிரிய இயலாத ஒரு பெண் பெயரளவில் ஒருவனுக்கு மனைவியாக இருந்துக்கொண்டு அவளது உணர்வுகளையும் நிம்மதியையும் சோதிக்கக்கூடிய வறண்ட வாழ்க்கையை அனுபவிக்கிறாள்.
அத்துடன் சட்டப்படி விவாகரத்துப் பெற்று இன்னொரு திருமணம் செய்ய இயலாத அவளது கணவன் தனக்கு ஏற்படுத்திக் கொண்ட சின்ன வீடு செட்டப்பினையும் சகித்துக் கொண்டு வாழும் நிலைக்கு தள்ளப்படுவதன் மூலம் அவள் மனதளவில் பெரும் சித்திரவைதைக்கு ஆளாக்கப்படுகிறாள்.
இதைவிட கொடுமையாக பிடிக்காத தன் மனைவியைவிட்டு உடனே பிரிய இயலாத காரணத்தினால் அவளுடைய மரணச் செய்தி ஸ்டவ் வெடித்து பெண் சாவு என தலைப்பிட்டு வரும்படியான ஏற்பாடுகளை கச்சிதமாக முடித்துவிடுகிறார்கள் சில ஆண்கள் அல்லது மனைவி தன் பக்கம் தவறை வைத்துக் கொண்டே கணவனைப் பிரிய விரும்புபவளாக இருந்தால் அவனிடமிருந்து விவாகரத்துப் பெற்று பிரிய முடியாத சிக்கலான சட்ட சூழ்நிலையினால் அந்த கணவனோடு வாழ முடியாதவிருப்பமில்லாத நிலையில் அந்த மனைவி மூலமே மர்மக் கொலைகளோ அவளுடைய கள்ளக் காதலன் மூலமோ கணவனின் உயிருக்கு ஆபத்தான கட்டங்களை ஏற்படுத்துவதையும் அவ்வப்போது செய்திகளாக பார்க்கத்தான் செய்கிறோம்.
இதற்கெல்லாம் வழிகொடுக்காமல்தான் இஸ்லாம் மார்க்கம் சுலபமான தீர்வாக குலஃகுலா என்று சொல்லக்கூடிய பெண்களுக்கான விவாகரத்து உரிமையை அளித்துள்ளது.
மோசமான அத்தனை விளைவுகளுக்கும் அடிப்படை காரணமாக அமைந்திருப்பது இந்தியாவின் விவாகரத்து சட்டமுறை என்பதை வெகு தாமதமாக உணர்ந்த மத்திய அரசு சென்ற வருடம் திருமணச் சட்டத்திருத்த மசோதா வைக் கொண்டு வந்தது.
இஸ்லாம் கூறும் வழிகாட்டுதல்கள்தான் மனிதனின் வாழ்வியல் பிரச்சனைகளுக்கு சரியான வழியை அமைத்துக் கொடுத்துள்ளன என்பதற்கு இந்த திருமணச் சட்டத்திருத்தம் சாட்சி சொல்லக்கூடியதாக அமைந்துள்ளது.
எல்லாப் புகழும் அல்லாஹ்வுக்கே அலை எப்போது ஓய்வது.. தலை எப்போது முழுகுவது என்ற ரீதியில் காத்துக் கிடக்காமல் வாழப் பிடிக்கவில்லையா?
நீ பிரிந்துவிடலாம் என்று முந்திய விவாகத்தை ரத்து செய்து பிடிக்காத வாழ்விலிருந்து பெண்களையும் விடுதலையடைய வைக்கும் மார்க்கம் இஸ்லாம் கணவன்மனைவி என்ற உறவு பிரிக்க முடியாத பந்தமல்ல.
எனவே திருமணமான ஒரே மாதமாக இருந்தாலும் ஒரே நாளாக இருந்தாலும் ஏன்... அந்த மறுநிமிடமாகவே இருந்தாலும் அந்த விவாகரத்து உரிமை இஸ்லாமியப் பெண்களுக்கும் இருக்கத்தான் செய்கிறது.
ஆனால் சுலபமான இத்தகைய விவாக விலக்குச் சட்டம் இஸ்லாமிய மக்களுக்கு மார்க்க அறிஞர்களால் சரியான முறையில் கொண்டுச் செல்லப்படவில்லை என்பது வருத்தமான விஷயமாகும்.
அத்தகையவர்கள் மார்க்க அறிஞர்களாக அறியப்பட்டாலும் இஸ்லாத்தின் அநேக சட்டங்களை அதன் சரியான வடிவில் அறியாததால் விவாகரத்து உரிமையைக்கூட தவறாக விளங்கி பெண்களுக்கு அவ்வுரிமை இல்லையென மறுத்தனர் இன்னும்கூட மறுக்கின்றனர்.
அதை தனக்கு சாதகமாக பயன்படுத்திக் கொண்ட சிலர் தன் மனைவியின் மீது சேர்ந்து வாழமுடியாத வெறுப்பு ஏற்படும்போது மனைவிக்குதான் விவாகரத்து உரிமை இல்லையே என்ற தவறான எண்ணத்தில் இறுமாப்புடன் தானும் தலாக் விடாமல் உன்னை மங்க வைக்கிறேன் பார் என்று கூறி அப்படியே மனைவியின் தாய்வீட்டில் அவளை விட்டுச்சென்று தான் மட்டும் வேறு திருமணம் செய்துக்கொண்டு பிள்ளைக் குட்டிகளோடு சந்தோஷமாக வாழ்வார்கள்.